Document ID: /roh_data/filtered/fineweb-2-filterrobots_roh.jsonl.gz/31340

La Svizra sa qualifitgescha per la Germania
Ina collascha da sequenzas or da la reportascha live dal gieu da qualificaziun per il campiunadi mundial Tirchia-Svizra ad Istanbul. A la squadra naziunala svizra reusseschi da sa qualifitgar en Tirchia per il campiunadi mundial dal 2006 en Germania. Gist suenter il tschivel final s'accorscha il commentatur: "Tuts curran en las cabinas, nagina festa, nagin triumfar ... sin plazza na ves'ins pli nagin." Las scenas scandalusas suenter quel gieu dattan da discurrer anc ditg.